Nyakišišong e kgolo yeo e akaretšago batho ba fetago 1 500 bao ba belegwego mo e ka bago ka ngwaga wa 1910, borathutamahlale ba tša maphelo e lego Howard S. Friedman le Leslie R. Martin ba re ditšhupo tše dibotse tša gore motho o tla phela nako e telele ke go dira dilo gabotse le go phedišana gabotse le batho ba bantši. Friedman le Martin ba re: “Batho bao ba dirago dilo gabotse ba dira dilo tše dintši gore ba šireletše boemo bja bona bja tša maphelo le go se dire dilo tšeo di lego kotsi. Gantši ga ba kgoge, ga ba nwe ka mo go feteletšego, ga ba diriše diokobatši gampe le go otlela ka lebelo kudu. Gantši ba bofa mapanta ka koloing le go latela ditaelo tša dingaka. Ga se batho bao ba ratago go lekela hlogong eupša gantši ba dira dilo ka šedi ge ba lekola gore ba ka dira dilo go fihla bokgoleng bofe.”